་ཀྱང་གནས་པའི་སྐབས་མེད་པར་གློ་བུར་དུ་འཆི་བ་བཞིན་ནོ།།དེ་སྐད་དུའང་སློབ་སྤྲིང་ལས།མར་མེ་མེ་ལྕེ་ཤུགས་དྲག་རླུང་གིས་བསྐྱོད་པ་ལྟའི།།ཚེ་འདི
སྐད་ཅིག་གནས་པའི་གདེང་ཡང་ཡོད་མ་ཡིན།།ཞེས་དང་།བཤེས་སྤྲིང་ལས་ཀྱང་།ཚེ་འདི་གནོད་མང་རླུང་ནང་མར་མེ་བཞིན།།ཆུ་ཡི་ཆུ་བུར་བས་ཀྱང་མི་རྟག་ན།།དབུགས་འབྱུང་དབུགས་རྔུབ་པ་ཉིད་ཀྱིས་ལོག་པ་ལས།།

སད་ཁོམ་གང་ལགས་དེ་ནི་ངོ་མཚར་ཆེ།།ཞེས་སོ།།དེས་ན་ཐོབ་དཀའ་ལ་ཕན་འདོགས་ཆེ་ཡང་ཡུན་རིང་དུ་མི་གནས་པའི་མི་ལུས་ལན་ཅིག་ཐོབ་པའི་སྐབས་འདིར།རིན་ཆེན་ཕྲེང་བ་ལས།འདོད་ཆགས་ཞི་སྡང་གཏི
མུག་གསུམ།།དེས་བསྐྱེད་ལས་ནི་མི་དགེ་བ།།ཞེས་པ་སྟེ།རང་ཕྱོགས་ལ་ཆགས་པ་དང་།གཞན་ཕྱོགས་ལ་སྡང་བ་དང་།ལས་འབྲས་ལ་རྨོངས་པའི་མ་རིག་པ་སྟེ།དེ་གསུམ་གྱིས་ཀུན་ནས་བསླངས་པའི་སྒོ་གསུམ་གྱི་ལས
རྣམས་ནི།རྩ་བ་དུག་ལས་བྱུང་བའི་ལོ་མ་དང་མེ་ཏོག་དང་འབྲས་བུ་ཐམས་ཅད་དུག་ཡིན་པ་ལྟར།ལས་དེ་ཐམས་ཅད་ལའང་མི་དགེ་བ་ཞེས་བྱའོ།།དེ་ཉིད་སྲོག་གི་ཕྱིར་ཡང་མི་བྱེད་པར་བསྡམ་དགོས་ཏེ།ཅིའི་ཕྱིར་ན།དེ་ཉིད་ལས།།
མི་དགེ་བ་ལས་སྡུག་བསྔལ་དང་།།དེ་བཞིན་ངན་འགྲོ་ཐམས་ཅད་དོ།།ཞེས་གསུངས་པ་ལྟར་སྡུག་བསྔལ་མཐའ་དག་གི་འབྱུང་གནས་ཡིན་པའི་ཕྱིར་རོ།།དེ་ལས་ལྡོག་པའི་ལས་ཐམས་ཅད་ལ་དགེ་བ་ཞེས་བྱ་སྟེ།མ་ཆགས་ཞེ་སྡང
གཏི་ཡུག་མེད།།དེས་བསྐྱེད་ལས་ནི་དགེ་བའོ།།ཞེས་པ་སྟེ།རང་ཕྱོགས་ལ་མ་ཆགས་པ་དང་།གཞན་ཕྱོགས་ལ་ཞེ་སྡང་མེད་པ་དང་།ལས་འབྲས་ལ་རྨོངས་པ་མེད་པའི་ཤེས་རབ་སྟེ།དེ་གསུམ་གྱིས་ཀུན་ནས་བསླངས།
པའི་ལས་རྣམས་ནི་རྩ་བ་སྨན་ལས་བྱུང་བའི་ལོ་མ་དང་མེ་ཏོག་དང་འབྲས་བུ་ཐམས་ཅད་སྨན་ཡིན་པ་ལྟར།ལབ་དེ་ཐམས་ཅད་ལའང་དགེ་བ་ཞེས་བྱའོ།།དེ་ཉིད་ཅི་ནུས་ཀྱི་སྒོ་ནས་བསྒྲུབ་དགོས་ཏེ།ཅིའི་ཕྱིར་ན།དགེ་ལས་བདེ་འགྲོ་ཐམས

ད་དང་།།སྐྱེ་བ་ཀུན་དུ་བདེ་བ་དག།ཅེས་གསུངས་པ་ལྟར།བདེ་ལེགས་ཐམས་ཅད་ཀྱི་འབྱུང་གནས་ཡིན་པའི་ཕྱིར་རོ།།གཞན་ཡང་ལུང་མ་བསྟན་ཞེས་བྱ་བ་དགེ་བ་ཡང་མ་ཡིན།སྡིག་པ་ཡང་མ་ཡིན་པའི་འགྲོ་འཆག་ཉལ་འཇུག་པ
སོགས་པ་འབྲལ་གྱི་སྤྱོད་ལམ་བཏང་སྙོམས་པ་རྣམས་ཏེ།ཆོས་རྗེས་སྐྱ་བཎྜི་ཏས།བཏང་སྙོམས་གཉིས་ཀ་མ་ཡིན་པས།།རྣམ་པར་སྨིན་པའང་གཉིས་ཀ་མིན།།ཞེས་སོ།།ལས་དེ་དག་གིས་སྡུག་བསྔལ་མི་བསྐྱེད་པའི་ཆ་ནས
ཟང་མོད།བདེ་བ་མི་བསྐྱེད་པའི་ཆ་ནས་བྱས་པ་དོན་མེད་ཡིན་པས་ཐབས་ལ་མཁས་པའི་ཁྱད་པར་གྱིས་དགེ་བར་བསྒྱུར་བ་ལ་སོགས་པའི་སྒོ་ནས་དགེ་ཅིག་གི་བླང་དོར་ཚུལ་བཞིན་དུ་བྱ་དགོས་ཏེ།གང་གི་ཕྱིར་སྐ་མར།ནམ་ཞིག་འབྱི
ས་ལ་བབ་པའི་ཚེ།།འཇིག་རྟེན་འདིའི་ལོངས་སྤྱོད་དང་མཛའ་བ་ཤེས་ལ་སོགས་པ་གང་ཡང་རྗེས་སུ་མི་འབྲང་བར།ལས་དགེ་སྡིག་ཏུ་བྱས་པ་རྣམས་ནི་བྱནམ་མཁའ་ལ་འགྱུར་ཡང་གྲིབམ་རྗེས་སུ་འབྲང་བལྟར།བྱེད་པ་པོ་རང་གི་རྗེས་སུ་འཇ
བ་ལས།བསྐལ་བའམ་བསྐལ་པ་ལས་ལྷག་པའི་བར་དུ་ཡང་ཆུད་ཟ་བར་མི་འགྱུར་ཏེ།རྒྱལ་པོ་ལ་གདམས་པ་ལས།དུས་ཀྱིས་ཉེན་ཏེ་རྒྱལ་པོ་འཆི་བའི་ཚེ།།ལོངས་སྤྱོད་མཛའ་དང་གཉེན་བཤེས་རྗེས་མི་འབྲང་།།སྐྱེས་བུ་དེ་
ནིགང་དང་གང་འགྲོ་ཡང་།།ལབ་ནི་གྲིབས་བཞིན་དུ་རྗེས་སུ་འབྲང་།ཞེས་གསུངས་སོ།།དེ་ལྟ་བུའི་ལས་འབྲས་ལ་ཡིད་ཆེས་པའི་སྡིག་སྤོང་དགེ་བ་སྒྲུབ་པའི་ཉམས་ལེན་ལ་བརྩོན་པའི་སྒོན་མངལ་འབྱོར་ལ་སྙིང་པོ་བླང་དངོས་

ལགས།དེ་ཡང་རང་ཉིད་གཅིག་པུའི་དོན་དུ་མ་ཡིན་ཏེ།ནམ་མཁའ་ལ་མཐའ་མེད་པ་བཞིན་དུ་སེམས་ཅན་ལ་མཐའ་མེད།མཐའ་མེད་པའི་སེམས་ཅན་རེ་རེ་ནས་ཀྱང་བདག་གིས་ཕ་མར་བྱས་ཤིང་།བྱས་ངེས་ཀྱི་གནོད།
པ་མཐའ་དག་ལས་བསྐྱབས་ཤིང་།ཕན་ཚད་མེད་པ་བཏགས་པའི་དྲིན་ཆེན་ཤ་སྟག་ཡིན་པས།འདི་རྣམས་འདོད་ནི་བདེ་བ་འདོད་ཀྱང་བདེ་བ་ཐོབ་པའི་ཐབས་ལ་མི་མཁས་པའི་དབང་གིས།ལ་ལ་ནི་སྡུག་བསྔལ་དངོས་ལ་ལོངས་སྤྱོད།།
ལ་ལ་ནི་སྡུག་བསྔལ་གྱི་རྒྱུ་མི་དགེ་བ་རྔམ་པོ་ཆེ་ལ་ལོངས་སྤྱོད།མ་རིག་པའི་ལིང་ཐོག་གིས་ནི་ལྡོང་།ཐར་པའི་རྟེན་གྱི་འཁར་བ་དང་ནི་བྲལ།དགེ་བའི་བཤེས་གཉེན་གྱི་དམིགས་བུ་བས་ནི་མ་ཟིན།མཐོ་རིས་དང་ཐར་པའི་ལམ་ནས
རྡེག་འཆོས་ཤིང་།ངན་སོང་གསུམ་གྱི་གཡང་སར་འགྲིམས་པ་འདི་རྣམས་སྙིང་རེ་རྗེ་སྙམ་པའི་སྙིང་རྗེ་ཆེན་པོ་བསྐྱེད་དགོས།དེའང་སྙིང་རྗེའོ་བྱས་ནས་བཞག་པས་མི་ཕན།འདི་རྣམས་སྡུག་བསྔལ་ལས་བསྒྲལ་ནས་བདེ་བ་ལ་འགོད་དགོས
དེའི་ནུས་པ་ད་ལྟ་རང་རེ་རྣམས་ལ་མེད།རང་རོ་ལས་ལྷག་པའི་ཚངས་པ་དང་བརྒྱ་བྱིན་དང་ཉན་ཐོས་རང་སངས་རྒྱས་ལ་སོགས་པ་ལའང་མེད།གུ་ལ་ཡོད་ན་རྣམ་པ་ཐམས་ཅད་མཁྱེན་པའི་སངས་རྒྱས་ཁོ་ན་ལ་ཡོད་དེ།དེའི་རྒྱུ་མཚན་ཡང་།
སངས་རྒྱས་དེ་སྐྱོན་གྱི་ཉེས་པ་ཐམས་ཅད་དང་བྲལ།ཡོན་ཏན་གྱི་ཆོས་ཕུན་སུམ་ཚོགས་པ་ཐམས་ཅད་དང་ལྡན།བདེ་བ་དམ་པའི་གོ་འཕང་ལ་དབང་འབྱོར།འགྲོ་བ་མ་ལུས་པ་སྲིད་ཞིའི་རྒུད་པ་ལས་སྐྱོབ་པའི་ཐུགས་རྗེ་དང་ཕྲིན་ལས

མངའ།གསོལ་བ་བཏབ་ན་གནས་སྐབས་དང་མཐར་ཐུག་གི་དོན་ཐམས་ཅད་པ་དེ་བླག་ཏུ་སྩོལ་ནུས་པ་ཡིན་ཏེ།སངས་རྒྱས་དེའི་སྐུ་ལས་འོད་ཟེར་རེ་རེ་བཀྱེ་བས་ཀྱང་སེམས་ཅན་དཔག་ཏུ་མེད་པ་མྱ་ངན་ལས་འདས་པའི་གོ་འཕང་ལ་བཞག་ནུས།
ཆོས་ཐུན་རེ་གསུངས་པས་ཀྱང་སེམས་ཅན་དཔག་ཏུ་མེད་པ་མྱ་ངན་ལས་འདས་པའི་གོ་འཕང་ལ་བཞག་ནུས།མདོར་ན་མཐོང་ཐོས་དྲན་རེག་ཐམས་ཅད་དངོས་དང་བརྒྱུད་པའི་སྒོ་ནས་སེམས་ཅན་དཔག་ཏུ་མེད་པའི་དོན་བདེ་བླག་ཏུ་བསྒྲུབ་ནུས་པའི
བབདདག་ཉིད་ཅན།དེ་ལྟ་བུའི་དོན་གཉིས་མཐར་ཕྱིན་པའི་སངས་རྒྱས་ཀྱི་གོ་འཕང་དེ་ཐོབ་པར་བྱ་དགོས།དེའང་རྒྱུ་མེད་རྐྱེན་མེད་ལས་མི་འབྱུང་བ་ལ།རྒྱ་རྐྱེན་གྱི་གཙོ་བོ་རྡོ་རྗེ་ཐེག་པའི་ལམ་གྱི་རྩ་བ་དབང་བསྐུར་བ་ལེགས་པར་བླངས་ཏེ།དེའི
ཡེ་ཤེས་སྐྱེ་བའི་སྣ་འདྲེན་པར་བྱེད་པ་རྗེས་སུ་གནང་བ་དང་བཅས་པ་ཞུས་ལ་དམ་ཚིག་དང་སྡོམ་པ་ལ་བསྲུང་བསྡམ་ཚུལ་བཞིན་དུ་བྱ་བ་ལས་འབྱུང་བ་ཡིན་པས།དེ་ལྟར་བགྱིའོ་སྙམ་པའི་འདུན་པ་དུང་པ་ཞིག་བསྐྱེད་འཚལ།བསམ་པ་དེ་ལྟ་བུ
དེས་ཀུན་ནས་བསླངས་པའི་སྒོ་གསུམ་གྱི་དགེ་བ་ཅི་བྱས་ཐམས་ཅད་སངས་རྒྱས་ཀྱི་རྒྱུར་འགྱུར་ཞིང་།མཐར་ཐུག་གི་འབྲས་བུ་མྱུར་དུ་འགྲུབ་པ་དང་།གནས་སྐབས་ཀྱི་འབྲས་བུ་ཚེ་འདིར་ཚེ་རིང་བ་དང་སྐྱེ་བ་ཕྱི་མར་ལྷ་དང་མིའི་གོ་འཕང་འཐོབ
པཔ་ལ་སོགས་པ་ཞར་ལས་འབྱུང་བ་ཡིན་པས་འདི་ཤིན་ཏུ་གལ་ཆེ་བ་ལགས།དེ་ལྟ་བུའི་བློ་ཅན་རྣམས་ལ།སྤྱིར་ཡང་དག་པར་རྫོགས་པའི་སངས་རྒྱས་ཚད་མེད་པའི་ཐུགས་རྗེ་དང་ཡོན་ཏན་མངའ་བ་བཅོམ་ལྡན་འདས་ཐུབ་པའི་དབང་པོས།།

དང་པོར་བྱང་ཆུབ་ཀྱི་མཆོག་ཏུ་ཐུགས་བསྐྱེད།བར་དུ་བསྐལ་པ་གྲངས་མེད་གསུམ་དུ་ཚོགས་བསགས།མཐར་བསྐལ་པ་དཔག་ཏུ་མེད་པའི་སྔོན་རོལ་ནས་མངོན་པར་རྫོགས་པར་སངས་རྒྱས་སུ་ཟིན་ཡང་།འཛམ་བུའི
གླིང་འདིར་གདུལ་བྱ་རྣམས་འདུལ་བའི་ཕྱིར་དུ།རྒྱུད་བླ་མ་ལས།སྐྱེ་བ་མངོན་པར་སྐྱེ་བ་དང་།།དགའ་ལྡན་གནས་ནས་འཕོ་བ་དང་།།ལྷུམས་སུ་འཇུག་དང་བལྟམས་པ་དང་།།བཟོ་ཡི་གནས་ལ་མཁས་པ་དང་།།བཙུན་མོའི་འཁོར་དགྱེས
རོལ་པ་དང་།།ངེས་འབྱུང་དཀའ་བ་སྤྱད་པ་དང་།།བྱང་ཆུབ་སྙིང་པོར་གཤེགས་པ་དང་།།བདུད་སྡེ་འཇོམས་དང་རྫོགས་པར་ནི།།བྱང་ཆུབ་ཆོས་ཀྱི་འཁོར་ལོ་བསྐོར།།མྱ་ངན་འདས་པར་གཤེགས་མཛད་རྣམས།།ཡོངས་སུ་མ་དག་ཞིང་རྣམས།།
སུ།།སྲིད་པ་ཇི་སྲིད་གནས་པར་སྟོན།།ཞེས་གསུངས་པ་ལྟར་མཛད་པ་བཅུ་གཉིས་ལ་སོགས་པའི་སྒོ་ནས་སེམས་ཅན་དཔག་ཏུ་མེད་པའི་དོན་མཛད་ཅིང་།མཛད་པ་དེ་རྣམས་ཀྱི་ནང་ནས་གཙོ་བོར་གྱུར་པ་ནི།གདུལ་བྱ་རྣམས་ཀྱི་ཁམས་དང
བབསམ་པ་དང་བག་ལ་ཉལ་དང་རྗེས་སུ་མཐུན་པར་དམ་པའི་ཆོས་ཀྱི་བདུད་རྩི་བསམ་གྱིས་མི་ཁྱབ་པར་གསུངས་པ་སྟེ།དེ་དག་ཕྱོགས་རིགས་སུ་བསྡུ་ན།མཛོད་ལས།སྤྱོད་པ་རྣམས་ཀྱི་གཉེན་པོར་ནི།།ཆོས་ཀྱི་ཕུང་པོ་མཐུན་པར་གསུངས།
ཞེས་གསུངས་ཏེ།དེའང་གདུལ་བྱ་འདོད་ཆགས་ལ་སྤྱོད་པའི་གཉེན་པོར་ཚུལ་ཁྲིམས་ཀྱི་བསླབ་པ་གཙོ་བོར་སྟོན་པ་འདུལ་བའི་སྡེ་སྣོད་ཉི་ཁྲི་ཆིག་སྟོང་གསུངས།ཞེ་སྡང་ལ་སྤྱོད་པའི་གཉེན་པོར་ཏིང་ངེ་འཛིན་གྱི་བསླབ་པ་གཙོ་བོར་སྟོན་པ་མདོ་

སྡེའི་སྡེ།།ད་ཉི་ཁྲི་ཆིག་སྟོང་གསུངས།གཏི་མུག་ལ་སྤྱོད་པའི་གཉེན་པོར་ཤེས་རབ་ཀྱི་བསླབ་པ་གཙོ་བོར་སྟོན་པ་མངོན་པའི་སྡེ་སྣོད་ཉི་ཁྲི་ཆིག་སྟོང་རྣམས་གསུངས་སོ།།འོ་ན་སྔགས་ཀྱི་ཐེག་པ་འདི་སྡེ་སྣོད་གསུམ་པོ་གང་དུ་འདུ་ཞེ་ན།སློབ་དཔོན་ཨ།
་ཡ་ནི་བསླབ་པ་གསུམ་ཀ་སྟོན་པས་སྡེ་སྣོད་གསུམ་གའོ་ཞེས་བཤད་པ་དང་།ཤཱནྟི་པ་ནི་ཟབ་མོའི་དོན་བསྡུས་ཏེ་སྟོན་པས་མདོ་སྡེའི་སྡེ་སྣོད་དོ་ཞེས་བཞེད་ལ།སློབ་དཔོན་ཨཱརྱ་དེ་ཝ་ནི་རིག་པ་འཛིན་པའི་སྡེ་སྣོད་དོ་ཞེས་སྡེ་སྣོད་བཞི་པར་བཞེད་དོ།།
ཡང་ན་གདུལ་བྱ་བློ་དམན་པ་ལམ་རྒྱ་ཆུང་ངུར་མོས་པ་ལ་ཉན་ཐོས་ཀྱི་སྡེ་སྣོད་དང་།རྒྱ་ཆེན་པོར་མོལ་པ་ལ་ཐེག་པ་ཆེན་པོའི་སྡེ་སྣོད་གསུངས་ཏེ།དེའི་ཡང་ཕྱི་མ་ཁྱད་པར་དུ་འཕགས་པའི་ཚུལ་ནི།མདོ་སྡེ་ལ་སོགས་པའི་ཆོས་རྒྱ་ཆེན་པོ་ལ་དམིགས་པས
དམིགས་པ་ཆེ་བ་དང་།རང་དང་གཞན་གྱི་དོན་གྲུབ་པས་སྒྱུར་བ་ཆེན་པོ་དང་།རྟོགས་པའི་དུས་ན་བདག་མེད་གཉིས་རྟོགས་པས་རྟོགས་པ་ཆེ་བ་དང་།གྲངས་མེད་གསུམ་དུ་གུས་པར་བྱས་ཏེ་སྦྱོར་བའི་བརྩོན་འགྲུས་རྩོམ་པས་བརྩོན་འགྲུས་ཆེ་བ་དང་།
འཁོར་བ་མི་གཏོང་ཞིང་ཀུན་ནས་ཉོན་མོངས་པས་མི་གོས་པས་ཐབས་རྒྱ་ཆེ་བ་སྟེ་རྒྱུའི་ཁྱད་པར་ལྔ་དང་།སངས་རྒྱས་ཀྱི་ཆོས་མ་འདྲེས་པ་ལ་སོགས་པའི་འབྲལ་བུ་འགྲུབ་པས་ཡང་དག་གྲུབ་པ་ཆེན་པོ་དང་།ཡང་དང་ཡང་དུ་བྱང་ཆུབ་པ་དང་མྱ་ངན་ཡང་འདས
པ་ཆེན་པོ་སྟོན་པས་སངས་རྒྱས་ཀྱི་ཕྲིན་ལས་ཆེན་པོ་སྟེ།འབྲས་བུའི་ཁྱད་པར་གཉིས་དང་བཅས་པའི་སྒོ་ནས་ཐེག་པ་ཆེན་པོ་ཁྱད་དུ་འཕགས་པ་ཡིན་ཏེ།མདོ་སྡེ་རྒྱན་ལས།དམིགས་པ་ཆེ་བ་ཉིད་དང་ནི།།དེ་བཞིན་སྒྲུབ་པ་གཉིས་དག་དང་།།ཡེ

ཤེས་བརྩོན་འགྲུས་རྩོམ་པ་དང་།།ཐབས་ལ་མཁས་པར་གྱུར་པ་དང་།།ཡང་དག་གྲུབ་པ་ཆེན་པོ་དང་།།སངས་རྒྱབ་སྲིན་ལས་ཆེན་པོ་སྟེ།།ཆེན་པོ་འདི་དག་དང་ལྡན་པས།།ཐེག་ཆེན་ཞེས་ནི་ངེས་པར་བརྗོད།།ཅེས་སོ།།དེ་ལྟ་བུའི
ཐེག་པ་ཆེན་པོ་དེ་ལའང་དབྱེན།རྒྱུ་ཕ་རོལ་ཏུ་ཕྱིན་པའི་ཐེག་པ་དང་།འབྲས་བུ་སྔགས་ཀྱི་ཐེག་པ་གཉིས་སུ་འགྱུར་ཏེ།ཇི་སྐད་དུ།རྒྱལ་མོས་པ་རྒྱ་ཆོས་ཀྱི།།འཁོར་ལོ་རབ་ཏུ་བསྐོར་བྱས་ནས།།རྡོ་རྗེ་ཐེག་པའི་ཉེ་ལམ་ཞིག།མ་འོངས་དུས་ན་འབྱུང་བར
འགྱུར།།ཞེས་གསུངས་ལ།དེའི་ནང་ནས་ཀྱང་སྔགས་ཀྱི་ཐེག་པ་ཁྱད་པར་དུ་འཕགས་པའི་ཚུལ་ནི།ཀ་མ་ལ་ཤཱི་ལས།ཚུལ་གསུམ་གྱི་སྒྲོན་མེ་ལས།།དོན་གཅིག་ན་ཡང་མ་རྨོངས་དང་།།ཐབས་མང་དཀའ་བ་མེད་པ་དང་།།དབང་པོ་རྣོན་པོའི
དབང་བྱས་པས།།སྔགས་ཀྱི་ཐེག་པ་ཁྱད་པར་འཕགས།།ཞེས་གསུངས་པ་ལྟར།མདོ་སྔགས་གཉིས་རྟོགས་བྱའི་ལྟ་བ།།ཐོབ་བྱའི་འབྲས་བུ།ཀུན་སློང་བྱང་ཆུབ་ཀྱི་སེམས་རྣམས་མཚན་ཉིད་གཅིག་ཀྱང་།རྟོགས་པའི་ལྟ་བ་ལ་མ་རྨོངས་པ
དང་།རྟོགས་བྱེད་ཀྱི་ཐབས་མང་བ་དང་།དཀའ་བ་མེད་པས་བྱང་ཆུབ་འགྲུབ་པ་དང་།དབང་པོ་རྣོན་པོའི་དབང་དུ་བྱབ་པ་སྟེ་བཞིའི་སྒོ་ནས་ཁྱད་པར་དུ་འཕགས་པ་སྔགས་ཀྱི་ཐེག་པ་ཡིན་ཏེ།དེ་སྐད་དུའང་།ཆོས་རྗེས་སྱ་པཎྜི་ཏས།
སྟོང་ཉིད་སྙིང་རྗེ་སོགས་བསྒོམ་པ།།ཕ་རོལ་ཕྱིན་པའི་གཞུང་ལུགས་ཡིན།།དེ་ཡིས་ཇི་ལྟར་མྱ་ངན་ཡང་།།གྲངས་མེད་གསུམ་གྱི་ཚོགས་བསགས་དགོས།།ཞེ་ས་དང་།རྡོ་རྗེ་ཐེག་པའི་གནང་ཤེལ་ན།།ཚེ་འདི་ཉིད་ལ་སངས་རྒྱས

འགྲུབ།ཅེས་གསུངས་པ་ལྟར་ཁྱད་པར་དུ་འཕགས་པའི་རྒྱུད་སྡེ་རིན་པོ་ཆེ་དེ་ལའང་གྲུབ་པའི་སློབ་དཔོན་ཆེན་པོ་རྣམས་ཀྱིས་རྒྱུད་སྡེ་སོ་སོའི་རྗེས་སུ་འབྲང་བའི་འགྲེལ་ཚུལ་མི་འདྲ་བའི་དབང་གིས།རྒྱུད་སྡེ་རིན་པོ་ཆེ་གཉིས་དང་གསུམ་དུ་བསྡུ་བ་དང་།
བཞིར་བཞག་པ་དང་།ལྔ་དང་དྲུག་ཏུ་དབྱེ་བ་ལ་སོགས་པ་རྣམས་སུ་འདོད་པ་ལས།འདིར་རྒྱུད་སྡེ་བཞིར་བཞེད་པའི་ཕྱོགས་ནི་རྡོ་རྗེ་གུར་ལས།དམན་པ་རྣམས་ལ་བྱ་བའི་རྒྱུད།།བྱ་མིན་རྣལ་འབྱོར་དེ་ལྟ་ག་ལ།།སེམས་ཅན་མཆོག་ལ
རྣལ་འབྱོར་མཆོག།རྣལ་འབྱོར་བླ་མེད་དེ་ལྟག་ལ།།ཞེས་སོ།།དེ་ལའང་གང་ཟག་དམན་པ་ཕྱི་ལུས་ངག་གི་བྱ་བ་ཁྲུས་དང་གཙང་སྦྲར་དགའ་བ་རྣམས་ལ་བྱ་བའི་རྒྱུད་གསུངས།གང་ཟག་འབྲིང་ཕྱི་ལུས་ངག་གི་བྱ་བ་དང་།ནང་ཏིང་ངེ་འཛིན་ཆ
མཉམ་དུ་སྤྱོད་པ་རྣམས་ལ་སྤྱོད་པའི་རྒྱུད་གསུང་་།གང་ཟག་མཆོག་ཏིང་ངེ་འཛིན་ཁོ་ནར་གཙོ་བོར་སྤྱོད་པ་རྣམས་ལ་རྣལ་འབྱོར་གྱི་རྒྱུད་གསུངས།གང་ཟག་ཆེས་མཆོག་ཏུ་གྱུར་པ་ཏིང་ངེ་འཛིན་གྱི་ཁྱད་པར་གོང་ན་མེད་པར་གཙོ་བོར་སྤྱོད་པ་རྣམས
ལ་རྣལ་འབྱོར་ཆེན་པོ་བླ་ན་མེད་པའི་རྒྱུད་རྣམས་གསུངས་པ་ཡིན་ནོ།།དེ་ལྟ་བུའི་རྒྱུད་སྡེ་རིན་པོ་ཆེ་དེ་དག་ནས་ཡི་དམ་གྱི་ལྷའི་རྣལ་འབྱོར་བསམ་གྱིས་མི་ཁྱབ་པ་ཞིག་གསུངལ་སོགས་སྦྲེལ་ལོ།།གཞན་ཡང་སྐབས་སུ་བབ་པའི་བཤད་པ་གཙོ་བོར
འདོན་དགོས་པ་རྣམས་རང་རང་གི་གཞུང་བྱུད་ཟེ་ད་ཀྱི་ངོས་འཛིན་གསལ་བ་འོད་པོ་ནིནས་སྦྲེལ་མེདས་བཤད་ཀྱི་སྐབས་ལ་སོགས་པ་ནས་འབྱུང་བ་ལྟར་རྒྱུད་སྡེ་གོང་འོག་གི་ཁྱད་པར་ལ་སོགས་པ་མ་འཁྲུལ་པར་ཅི་ནུས་སུ་བཤད་པ་ལ་མཁས་པར་བྱའོ།།སྨྲས་པ།གུང་རྟོག་པ་བསྟན་པའི

སྤྲིན་གྱི་ཁོང་རུམ་ནས།།ལེགས་པར་འཕོས་པའི་ཆོས་གཏམ་དབྱར་གྱི་རྔ།།དལ་བུས་དགོད་པ་དེ་ལ་མང་ཐོས་ཀྱི།།མདོངས་མཐའ་དགའ་བའི་གར་སྟབས་ཅི་ཡང་བསྒྱུར།།རང་དགར་མ་ཡིན་དམ་པའི་གསུང་ལྟར་ཡིན།།སྤྲོས་པ་མ་ཡིན་བླང་དོར་གོ་ཕྱིར
ཡིན།།གྲགས་ཕྱིར་མ་ཡིན་འགའ་ཡ་བན་ཕྱིར་ཡིན།།དེ་ཕྱིར་འདི་ལ་བློ་གསལ་དགའ་བར་བྱོས།།ཚུལ་འདིར་འབད་པའི་རྣམ་དཀར་དགེ་བ་ཡིས།།རྣམ་འདྲེན་བཞི་པརྒྱལ་ཚབ་བཅས་པའི་བསྟན།།འཛམ་བུ་ལྗོན་པས་མཚན་པའི་གླིང་འདི་ན།།རིང་དུ་གནས་པའི་བྱ།།
་བྱེད་གྱུར་ཅིག།ཅེས་པ་དབང་དང་རྗེས་གཞང་ལ་སོགས་པའི་གོང་དུ་སྤྲོ་བར་འོས་པའི་ཆོས་གཏམ་དབྱར་གྱི་ཐ་གསང་ཞེས་བྱ་བ་འདི་ནི།རྩོད་པའི་དུས་ཀྱི་རྒྱལ་བ་གཉིས་པ་རྗེ་བཙུན་ཨེ་ཝཾ་པ་ཆེན་པོ་བརྒྱད་པར་བཅས་པའི་ལུགས་བཟང་དྲི་མ་མེད་པའི་རྗེས་
སུ་སློབ་པའི་འདུན་པ་མ་བོར་ཙམ་གྱི་ཆོས་ཚུལ་སྨྲ་བའི་གཟུགས་བརྙན་པ་བནྡེ་ཚུལ་ཁྲིམས་རིན་ཆེན་དུ་བོད་པས།བོད་ཆེན་ལྗོངས་ཀྱི་ནོར་འཛིན་མའི་ལྟེ་བ་དཔལ་སྡེ་དགེ་ལྷུན་གྲུབ་སྟེང་གི་ཆོ